29 ኛው የአፍሪካ ህብረት መደበኛ ጉባኤ ተጀምሯል
29ኛው የአፍሪካ  ህብረት  መደበኛ  ጉባኤ በዛሬው ዕለት የመጀመሪያው ምዕራፍ የሆነውን ወይይት ማካሄድ  ጀመረ ።ከሰኔ20 እስከ 27 2009 ዓ.ም በአዲስ አበባ የሚካሄደው የህብረቱ መደበኛ ጉባኤ የመጀመሪያ ምዕራፍ የሆነው የሀገራት ቋሚ መልዕክተኞች ኮሚቴ ውይይት እየተካሄደ ይገኛል፡፡በጉባኤው መክፈቻ ላይ 29 ኛው የህብረቱ መደበኛ ጉባኤ የሚያተኩርባቸው ርዕሰ ጉዳዮችም ተነስተዋል፡፡በዚህም መሠረት የህብረቱን አወቃቀር በተሻሻለ መልኩ ለመለወጥ እና ለአፍሪካ ህዝብ ይበልጥ ቅርብ የሚሆንበትን ሁኔታ ለመፍጠር የሚያስችሉ ውይይቶች ይካሄዳሉ፡፡በተጨማሪም በመላው አፍሪካ ነፃ የጉዞ እንቅስቃሴና የንግድ ቀጠና ለመፍጠር የተያዘውን እቅድ ይበልጥ ለማጠናከር የሚያስችሉ ነጥቦች ይቀርባሉ ተብሎ ይጠበቃል፡፡በአፍሪካ የፀጥታና የመረጋጋት ችግር ያለባቸውን  ሀገራት ጉዳይ ትኩረት በመስጠት በአህጉሩ የተሻለ ሰላም ለማረጋገጥ እንደሚወያዩም የወቅቱ የአፍሪካ ህብረት ኮሚሽን ሊቀ መንበር ሙሳ ፋቂ መሃማት በመክፈቻው ተናግረዋል፡፡ 